62018TJ0757_INF
Απόφαση του Γενικού Δικαστηρίου (έκτο τμήμα) της 19ης Ιανουαρίου 2022 –Κοινοπραξία Τουριστική Λουτρακίου κατά Επιτροπής
(Υπόθεση T‑757/18)
«Κρατικές ενισχύσεις – Ελληνικά καζίνα – Σύστημα το οποίο προβλέπει την επιβολή επιβαρύνσεως με συντελεστή 80 % επί εισιτηρίων διαφορετικής αξίας – Διαφοροποίηση μεταξύ των δημόσιων και των ιδιωτικών καζίνων – Καταγγελία – Απόφαση με την οποία η ενίσχυση κηρύσσεται ασύμβατη προς την εσωτερική αγορά και παράνομη και με την οποία διατάσσεται η ανάκτησή της – Ακύρωση της απόφασης αυτής από το Γενικό Δικαστήριο – Απόφαση με την οποία διαπιστώνεται η μη ύπαρξη κρατικής ενίσχυσης – Προσφυγή ακυρώσεως – Πράξη δεκτική προσφυγής – Παραδεκτό – Δικαιώματα άμυνας»
1.
Ένδικη διαδικασία – Παρέμβαση – Ένσταση απαραδέκτου που δεν προβλήθηκε από την καθής – Απαράδεκτο – Ένσταση απαραδέκτου για λόγους δημόσιας τάξης – Αυτεπάγγελτη εξέταση από τον δικαστή
(Οργανισμός του Δικαστηρίου, άρθρο 40, τέταρτο εδάφιο· Κανονισμός Διαδικασίας του Γενικού Δικαστηρίου, άρθρα 129 και 142 §3)
(βλ. σκέψη 32)
2.
Προσφυγή ακυρώσεως – Πράξεις δεκτικές προσφυγής – Πράξεις που προορίζονται να παραγάγουν έννομα αποτελέσματα – Έννοια – Απόφαση της Επιτροπής με την οποία διαπιστώνεται απουσία κρατικής ενισχύσεως, εκδοθείσα κατόπιν ακυρώσεως προηγούμενης αποφάσεως με την οποία είχε διαπιστωθεί το ασυμβίβαστο ενισχύσεως με την εσωτερική αγορά – Ακυρωθείσα απόφαση η οποία δεν περατώνει την επίσημη διαδικασία έρευνας επί του συνόλου των στοιχείων που προβάλλονται με την αρχικώς υποβληθείσα καταγγελία – Εμπίπτει
(Άρθρα 108 §3 και 263 ΣΛΕΕ)
(βλ. σκέψεις 44-55)
3.
Ενισχύσεις χορηγούμενες από τα κράτη – Διοικητική διαδικασία – Υποχρεώσεις της Επιτροπής – Απόφαση της Επιτροπής με την οποία διαπιστώνεται το ασυμβίβαστο ενισχύσεως με την εσωτερική αγορά και διατάσσεται η επιστροφή της – Ακύρωση λόγω νομικού σφάλματος και πρόδηλων σφαλμάτων εκτιμήσεως – Ακυρωτική απόφαση η οποία επιτάσσει εκ νέου ανάλυση που μπορεί να πραγματοποιηθεί από την Επιτροπή χωρίς επανάληψη της εξέτασης της υπόθεσης – Σεβασμός του δικαιώματος ακροάσεως κατά την έκδοση της ακυρωθείσας αποφάσεως – Έκδοση νέας αποφάσεως χωρίς επανάληψη της επίσημης διαδικασίας έρευνας – Επιτρέπεται
(Άρθρα 108 §2 και 266 ΣΛΕΕ)
(βλ. σκέψεις 66-72, 79-89, 91-101)
4.
Δίκαιο της Ευρωπαϊκής Ένωσης – Αρχές – Δικαιώματα άμυνας – Συνδρομή στις διοικητικές διαδικασίες που κινεί η Επιτροπή – Εξέταση μέτρου παράνομης ενισχύσεως – Δικαιώματα αναγνωριζόμενα μόνο στα κράτη μέλη αποκλειομένων των ενδιαφερομένων
(Άρθρο 108 §2 ΣΛΕΕ)
(βλ. σκέψεις 90, 91)
Αντικείμενο
Προσφυγή, δυνάμει του άρθρου 263 ΣΛΕΕ, με αίτημα την ακύρωση της απόφασης (ΕΕ) 2018/1575 της Επιτροπής, της 9ης Αυγούστου 2018, σχετικά με τα μέτρα προς ορισμένα ελληνικά καζίνα SA.28973 – C 16/2010 (πρώην NN 22/2010, πρώην CP 318/2009) που έθεσε σε εφαρμογή η Ελλάδα (ΕΕ 2018, L 262, σ. 61).
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Κοινοπραξία Τουριστική Λουτρακίου AE OTA – Λουτράκι ΑΕ – Κλαμπ Οτέλ Λουτράκι Καζίνο Τουριστικές και Ξενοδοχειακές Επιχειρήσεις AE στα δικαστικά έξοδα.